**REIKALAVIMAI IR PATARIMAI**

**GYVENIMO APRAŠYMO (CV) RENGIMUI**

**PRETENDUOJANTIEMS Į ERASMUS+ PROGRAMOS**

**MOBILUMO PRAKTIKĄ UŽSIENYJE!**

* CV rengiamas **anglų kalba**.
* Rekomenduojama naudoti **Europass ar bet kokį kitą CV šabloną**, kuriuos nemokamai galima rasti ir parsisiųsti internete.
* Dedama **nuotrauka neutraliu fonu, kurioje aiškiai matosi veidas**.
* Nurodomas **mokyklinis el. paštas** (netaikoma Centro absolventams).
* Pateikiant **informaciją apie išsilavinimą** - nurodoma mokymo įstaiga ir profesinio mokymo programa.
* Informacija apie **darbo patirtį pateikiama nuo naujausios iki seniausios**.
* Esant darbo rinkos naujoku į CV galima įtraukti tokias patirtis, kaip **praktikas, savanorystes, priklausymą organizacijoms, dalyvavimą projektuose ir pan**.
* **Išskiriamos įgytos profesinės kompetencijos**, pvz., šukuosenų formavimas; manikiūro ir pedikiūro atlikimas; higienos procedūrų šuniui atlikimas ir pan.
* **Kontaktų/asmeninės informacijos skiltyje pateikiama nuoroda į elektroninį profesinių darbų aplanką** (pvz., atliktų makiažų, suformuotų šukuosenų nuotraukos) arba siunčiamas atskiru dokumentu kartu su CV (jei turimas).
* **CV** pateikiama informacija turi būti **susieta su pasirinkta profesija**.
* **CV** siunčiamas **pdf. formatu** užvadinus **Vardu, Pavarde** **ir profesinio mokymo programa (pvz. Vardenis Pavardenis\_haidresser)**.
* **CV dalys turi būti atskirtos ir paryškintos**.
* CV turėtų tilpti į **1-2 puslapius**.